1) તમામ ચુટાયેલા પ્રતિનિધિઓને હાલમાં The Salary, Allowances and Pension of Members of Parliament Act, 1954 મુજબ જે સગવડો, સેવા અને ભથ્થાઓ મળે છે તે બંધ કરી દેવા. તેને બદલે ‘કુશળ કામદાર; માટે જાહેર થતાં ‘લઘુતમ વેતન’ જેટલું વેતન અને મંત્રીઓને ‘કુશળ કામદાર’ને મળતા ‘લઘુતમ વેતન’ના બમણા નાણાં જેટલું વેતન પગાર પેટે ચૂક્વવું. વિધાનસભા – લોકસભાના સત્ર કે અન્ય સમિતિઓની મિટિંગ વગેરે માટે હાલમાં રોજનું જે ભથ્થું, પગાર ઉપરાંત ચૂકવાય છે તે બંધ કરી દેવું કારણકે આ કામ કરવા માટે જ તેઓ ચૂટણીમાં ઊભા રહે છે અને તે તેમની ધારાસભ્ય – સાસંદ તરીકેની ફરજ બજાવવા માટે તેમને નીચે જણાવ્યા મુજબની રહેવા, જમવા વગેરેની તમામ સગવડો પગાર ઉપરાંત રાજ્ય પૂરી પાડે છે.